Burns: Shtetet e Bashkuara kanë një politikë aktive për rajonin e Ballkanit
Nënsekretari amerikan i Shtetit u shpreh pas një takimi me Ministrat e jashtëm të Shqipërisë, Maqedonisë dhe Kroacisë për angazhimin e
Nënsekretari Burns foli për rëndësinë që kanë për Shtetet e Bashkuara marrëdhëniet me vendet e Kartës së Adriatikut dhe rajonit në përgjithësi: Duke ritheksuar angazhimin për integriminin euro-atlantik të vendeve të Kartës së Adriatikut, zoti Burns vlerësoi kontributin e tyre në Kosovë, Afganistan dhe Irak: Pas konferencës zoti Burns tha se sfidat kryesore për Shqiprërinë dhe për integrim në NATO, janë ato me të cilat janë përballur të gjitha vendet që janë anëtarësuar në aleancë 10 vitet e fundit: Ministri i Jashtëm i Shqipërisë Besnik Mustafaj tha se integrimi i Shqipërisë në Bashkimin Evropian dhe NATO, plotësojnë njëra tjetrën. Zoti Mustafaj foli për rëndësinë e opinionit publik në këtë drejtim. Ministrat e jashtëm të Kartës së Adriatikut patën një takim edhe me Sekretaren e Shtetit Condoleezza Rice. Ministrat e jashtëm të Shqipërisë, Maqedonisë dhe Kroacisë thanë mbrëmë se takimet e djeshme në Uashington ishin një nga hapat e fundit të rëndësishëm drejt anëtarësimit në NATO. Ata i bënë komentet në një pritje zyrtare të shtruar nga ambasada e Maqedonisë në Uashington. Ministrat thanë se takimet në Departamentin e Shtetit treguan jo vetëm vendosmërinë e tre vendeve të Kartës së Adriatikut për vazhduar rrugën drejt anëtarësimit në Nato por edhe vendosmërinë e Shteteve të Bashkuara për të mbështetur tre vendet në përpjekjet për vendosjen e një paqeje dhe stabiliteti të qendrueshëm në Evropën Juglindore. Ministri i jashtëm i Shqipërisë do të ketë sot takime të tjera në Uashington dhe do të flasë në Institutin e Politikës Botërore si dhe në Klubin Kombëtar të Shtypit. Po sot ai do të shkojë në Florida ku do të takohet me guvernatorin e këtij shteti juglindor Jebb Bush, vellai i Presidentit Bush.